钦定古今图书集成/明伦汇编/宫闱典/第005卷 > 《拟宫中行乐词四首》宋·登春
## 钦定古今图书集成/明伦汇编/宫闱典/第005卷 > 《拟宫中行乐词四首》宋·登春

小红亭子白阑干，入道宫娥玉作冠。袖出青梅弹《㶉
𫛶》，银瓶满注蔗浆寒。

碧殿春深瑶草肥，美人对月舞罗衣。夜来不作青鸾
梦，化作彩云何处飞。

玉辇春游夜未央，紫衣侍史谩焚香。黄金锁合鸳鸯
殿，无限春风到海棠。

琉璃砚水黄金缾，十样鸾笺写《道经》。太乙紫坛朝帝
罢，蕊珠深殿彩花馨。